
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2022 m. liepos    d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS APSKAITOS SKYRIAUS FINANSININKO 
PAREIGYBĖS APRAŠYMAS


I SKYRIUS
PAREIGYBĖ

1. Šakių rajono savivaldybės Apskaitos skyriaus finansininko (toliau – finansininkas) pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – vadovaujantis bendraisiais apskaitos principais, VSAFAS reikalavimais, laiku ir teisingai apskaityti biudžeto ir kitas lėšas, parengti lėšų išlaidų sąmatas, laiku ir teisingai parengti ir pateikti lėšų panaudojimo ataskaitas.
4. Pareigybės pavaldumas – finansininkas yra darbuotojas, dirbantis pagal darbo sutartį, tiesiogiai pavaldus savivaldybės administracijos Apskaitos skyriaus vedėjui. Darbuotoją į darbą priima ir iš jo atleidžia Šakių rajono savivaldybės administracijos direktorius. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį ekonomikos, finansų ar apskaitos studijų krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį ekonomikos, finansų ar apskaitos studijų krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais finansinę apskaitą, archyvų tvarkymą;
5.3.  savarankiškai planuoti, organizuoti savo veiklą;
                  5.4. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
                   5.5. sklandžiai dėstyti mintis raštu ir žodžiu, mokėti dirbti kompiuteriu „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
              6.1. tvarko savivaldybės administracijos priskirtų programų vykdymo finansinę apskaitą pagal programas, priemones, valstybės ir ekonomines  funkcijas;
              6.2. apskaičiuoja ir nustatytu laiku išmoka darbo užmokestį ir kitas su darbo santykiais susijusias išmokas, išskaičiuoja iš darbo užmokesčio privalomas įmokas valstybei, pagal darbuotojų prašymus arba antstolių reikalavimus, kitas įmokas. Ruošia atsiskaitymo – išmokėjimo žiniaraščius bei pažymas apie priskaičiuotą ir išmokėtą darbo užmokestį.
              6.3. tvarko Administracijos atsiskaitymų su atskaitingais asmenimis, debitoriais ir kreditoriais apskaitą, kontroliuoja ar nustatytu laiku išieškomos skolos, ar laikomasi mokėjimo drausmės, kontroliuoja, kad būstų įvertintas skolinių įsipareigojimų nuvertėjimas.
              6.2. pagal poreikį dalyvauja turto inventorizacijos komisijos darbe, pateikia inventorizacijos komisijai mokėtinų ir gautinų sumų inventorizacijos apyrašus, ruošia inventorizacijos sutikrinamuosius žiniaraščius;
              6.4. administruoja ES fondų lėšas, tvarko savivaldybės administracijoje vykdomų projektų lėšų apskaitą,  ruošia šių lėšų mokėjimo pavedimus; 
              6.5. siekdamas finansinių išteklių racionalaus panaudojimo, vykdo vidaus kontrolės politikoje numatytas funkcijas;
              6.6. patvirtinus savivaldybės biudžetą, rengia  priskirtų apskaityti programų priemonių išlaidų sąmatas, analizuoja jų vykdymą, prireikus rengia pasiūlymus dėl sąmatos pakeitimo, taip pat suveda programų sąmatas bei jų pakeitimus į programą „Biudžetas VS“ ir per dokumentų valdymo sistemą pateikia pasirašymui.
              6.7. vadovaudamasis patvirtintomis sąmatomis rengia ir teikia paraiškas finansavimo sumoms gauti;
              6.8. laiku ir teisingai registruoja sąskaitas, gaunamus dokumentus  apskaitos programoje, registruoja sąnaudas, finansavimo pajamas, finansavimo sumas, ;
              6.9. tikrina pirminių dokumentų užpildymo teisingumą, kontroliuoja ar lėšos numatytos sąmatoje, finansavimo sutartyse, ar pakankama lėšų suma;
               6.10. apskaičiuoja ateinančių laikotarpių sąnaudas ir jas registruoja apskaitoje, rengia finansinės apskaitos pažymas ir  registruoja jas registre;
               6.11. teikia  informaciją, reikalingą finansinėms ataskaitoms parengti ir pagal kompetenciją rengia finansines ataskaitas;
               6.12. užtikrina nepanaudotų lėšų grąžinimą į finansuojančios įstaigos sąskaitas, pagal nustatytus terminus;
               6.13. rengia priskirtas  statistines  ataskaitas;
               6.14. rengiant finansinių ataskaitų rinkinius, ruošia ketvirčio ir metų priskirtų apskaityti lėšų panaudojimo ataskaitas;
               6.15. suveda savo parengtų finansinių ataskaitų duomenis į VSAKIS;
	6.16. vykdo vidaus kontrolės politikoje numatytas funkcijas;
               6.17. tvarko priskirtų programų archyvines bylas;                
[bookmark: _Hlk106120683]               6.18. vykdo savivaldybės administracijos Apskaitos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos savivaldybės administracijos Apskaitos skyriaus kompetencijai.

